Aprovació de l'acta anteriors (annexa).
Proposta de resolució sobre la reclamació 22/2015, 23/2015 i 26/2015 (annexes).
Proposta de resolució sobre la reclamació 30/2015 (annexa).
Proposta de resolució sobre la reclamació 36/2015 (annexa).
Proposta de resolució sobre la reclamació 2/2016 (annexa).
Proposta de resolució sobre la reclamació 4/2016 (annexa).
Anàlisis del Manual de mediació.
Informació sobre les reunions celebrades.
La presidenta obre la sessió, pregunta si tots els membres han pogut consultar l'acta de la sessió anterior, corresponent al Ple del dia 2 de febrer de 2016, que ha estat prèviament distribuïda als membres de la Comissió.
Proposta de resolució sobre les Reclamacions 22/2015, 23/2015 i 26/2015
La ponent de les propostes de resolució corresponents a les Reclamacions 22/2015, 23/2015 i 26/2015, la senyora Elisabet Samarra, presidenta de la Comissió, exposa els aspectes més rellevants dels expedients i de les propostes de resolució elaborades.
El vicepresident, el senyor Oriol Mir i el vocal, el senyor Josep Mir exposen les seves propostes d'esmenes al text que són objecte de deliberació.
Els vocals, la senyora Teresa Perelló i el senyor Manuel Ibarz formulen valoracions de caràcter general sobre les resolucions de finalització de les reclamacions quan s'han adoptat els corresponents acords de mediació.
Proposta de resolució sobre la Reclamació 30/2015
El ponent de la proposta de resolució, el senyor Oriol Mir, vicepresident, exposa els principals aspectes destacats tant de la tramitació com de la fonamentació jurídica d'aquesta reclamació.
Es debaten alguns aspectes formals de la proposta per part dels membres de la Comissió.
Proposta de resolució sobre la Reclamació 36/2015
El ponent de la proposta de resolució, el senyor Josep Mir exposa els principals elements destacats de la tramitació i de la fonamentació jurídica de la Reclamació.
Es debaten alguns aspectes i es proposen algunes modificacions per part del vicepresident, el senyor Oriol Mir i la presidenta de la Comissió, la senyora Elisabet Samarra.
Proposta de resolució sobre la Reclamació 2/2016
El ponent de la proposta de resolució, el senyor Manuel Ibarz exposa els principals aspectes del supòsit plantejat, en el qual s'ha produït una satisfacció de la pretensió de la persona reclamant un cop interposada la reclamació davant de la Comissió.
S'acorda modificar la finalització de la Reclamació i que sigui objecte d'anàlisi en el Ple de la setmana vinent.
Proposta de resolució sobre la Reclamació 4/2016
El ponent de la proposta de resolució, el senyor Josep Mir exposa els antecedents i els principals aspectes destacats d'aquesta reclamació i es formulen observacions per part del vicepresident, el senyor Oriol Mir.
Anàlisis del Manual de mediació
S'acorda per unanimitat de tots els membres de la Comissió que aquest punt de l'ordre del dia sigui posposat per al seu debat en el Ple de la setmana vinent.
La vocal, la senyora Teresa Perelló, tanmateix sol·licita que s'incorpori com a primer punt de l'ordre del dia, darrera l'aprovació de l'acta de la setmana anterior.
Informació sobre les reunions celebrades
La presidenta de la Comissió exposa els principals temes que es varen desprendre de la reunió que va tenir lloc dilluns dia 8 de febrer al Parlament de Catalunya amb la presidenta del Parlament, la senyora Carme Forcadell, el vicepresident primer de la Mesa, el senyor Lluís Corominas i l'adjunta al cap de Gabinet, la senyora Susanna Costa i els membres de la GAIP acompanyats de la secretària tècnica, a fi de formalitzar el conveni pel qual el Parlament atribuirà a la Comissió de Garantia del Dret d'Accés a la Informació Pública funcions d'òrgan de garantia i de resolució de les reclamacions que es formulin contra ell en matèria d'accés a la informació.
La presidenta informa també que li han expressat la voluntat de subscriure els corresponents convenis amb la GAIP tant el Consell de Garanties Estatutàries com el Síndic de Greuges.
Es valora la conveniència de treballar en un model d'esborrany de conveni per a la seva tramesa a aquestes institucions.
La presidenta informa que s'ha presentat una consulta davant de la Comissió per part de l'Ajuntament de Barcelona sobre l'accés a les documentació que integra els expedients de llicències municipals, un tema que ja va ser objecte de consultes en el si de la Jornada sobre el dret d'accés a la informació pública que va tenir lloc el passat 4 de febrer.
Es valora l'aprovació del corresponent dictamen.